als_Latn dik_Latn sag_Latn
Home » Ekskluzive »
Isa Mustafa premton më shumë fonde për bujqësi
Prishtinë, Kandidati i LDK-së për kryetar të Prishtinës, Isa Mustafa iu premtoi të shtunën fermerëve mbështetje edhe më të madhe të pushtetit lokal për zhvillimin e veprimtarive të tyre prodhuese, duke e konsideruar si një prej formave më të mira për nxitjen e zhvillimit ekonomik lokal.
Gjatë një takimi me fermerë në fshatin Prapashticë të komunës së Prishtinës, Mustafa tha se komuna ka mbështetur fermerët në projektet e tyre në bujqësi, perimtari e shpendari, kurse gjatë mandatit të ardhshëm fondi për subvencionimin e veprimtarive të tyre do të rritet ndjeshëm, thuhet në komunikatën e LDK-së së Prishtinës.
Sipas tij, qëllimi kryesor i platformës së LDK-së për këtë rajon malor të kryeqytetit është që njerëzit të qëndrojnë në fshatrat ku kanë lindur, si dhe të krijohen kushte që dhe ata që janë shpërngulur në Prishtinë, të mund të kthehen për të zhvilluar veprimtari prodhuese e përpunuese.
Kandidati Mustafa iu premtoi banorëve të kësaj ane edhe rregullimin e rrugës 7 kilometra të gjatë, pavarësisht që ndërtimi i saj është kompetencë e Ministrisë së Infrastrukturës.
“Ne do të marrim pjesë në financimin e saj, edhe pse është kompetencë e Ministrisë së Infrastrukturës”, tha ai.
Pronari i fermës së pulave në fshatin Prapashticë, Naim Dibrani, tha se veprimtaria e tij tashmë është e suksesshme, falë mbështetjes financiare që i ka dhënë Komuna e Prishtinës.
eng_Latn als_Latn als_Latn als_Latn als_Latn als_Latn als_Latn als_Latn